סינימה קלאב עונה 6 סתיו 2014

**מפגש ראשון: 13.9.2014**

**ברלין – היסטוריה של עיר**

בירת גרמניה מגלמת את התהפוכות האדירות שעברה גרמניה במאה העשרים. משנות העשרים העליזות, דרך המשטר הנאצי ומלחמת העולם השנייה ועד חלוקת העיר בין מזרח למערב ואיחודה מחדש בסוף המאה. כול הדרמה האדירה הזו מוצאת את ביטויה בסרטים שנעשו בברלין לאורך התקופות השונות.

**מפגש שני: 8.11.2014**

**סרטי מסע - יצאתי לדרך במטרה לפגוש את עצמי**

ציווי משמים (לך לך), מרד, בריחה, חיפוש או סתם תאוות נדודים. הגיבור יוצא למסע במטרה להגיע אל היעד אך בדרך הוא תמיד יגלה את עצמו מחדש. "הקוסם מארץ עוץ", "ענבי זעם", "אדם בעקבות גורלו", "תלמה ולואיז", "למעלה", "עד קצה העולם" הם רק חלק מהז'אנר הקסום הזה.

**מפגש שלישי: 27.12.2014**

**פרשת ווטרגייט וסרטי הפרנויה**

במלאת 40 שנה לסיומה של פרשת ווטרגייט ולהתפטרותו הדרמטית של הנשיא ניקסון מהבית הלבן. ההרצאה תתמקד בהשפעה של האירוע הטראומתי הזה על הקולנוע האמריקאי בכלל ועל ייצוג מקצוע העיתונאות בפרט.

**מפגש רביעי: 7.2.2015**

**"תמיד תהיה לנו פריז!!!" – התרבות, האהבה והמיתוס – בעיר האורות**

פריז של החיים, פריז של הצרפתים, פריז של האמריקאים, פריז של מהגרים ובעיקר פריז של הקולנוע. מסע מרתק אל העיר הרומנטית מכולם כפי שהיא מוצגת בקולנוע.

**מפגש חמישי: 21.3.2015**

**"אישה עם רובה שיורה"**

סרטים כגון "הנוסע השמיני" (1979) "נקיטה" (1990) ו"תלמה ולואיז" (1991) "קיל ביל" (2003) ואחרים הביאו למסך סוג חדש של נשים אסרטיביות חזקות ואלימות אשר לוקחות את גורלן (ואקדחן) בידן במטרה לשנות את גורלן. האם האישה החדשה של הקולנוע, משקפת התפתחות של ממש בייצוג האישה או שמא "אשת האקשן" היא לא יותר מאשר גיבור גברי מסורתי בלבוש אישה?

**מפגש שישי: 2.5.2015**

**"בכול זאת יש בה משהו" - תל אביב בקולנוע הישראלי**

העיר העברית הראשונה והכרך האורבאני היחידי שיש לנו, הציבה תמיד אופוזיציה ממשית "לנרטיב העל של התנועה הציונית" אל מול האתוסים הגדולים: ציונות, בניין הארץ, התיישבות, חקלאות, צבא, וכו', התנהלו החיים בתל אביב כקרנבל אחד גדול של נהנתנות, הגשמה עצמית וחיים חסרי אידיאולוגיה ודאגות. נעקוב כיצד הקונפליקט הזה בא לידי ביטוי בקולנוע של קישון, אורי זוהר, אסי דיין ז"ל ואחרים...